is fi en is is en is is es en en is de it ca is es es is sk is de en sk de tr is is es is is nl is en de is is is is is is de it en it de is de sk da is is vi es de is vi es tl is is da is is en de is gl is is pt is is is en de is en en en es en is is is is is de is is is is is de is is is is cs is is is is en ceb is is is is is is is is is is is pt is is is is is is is is is is is is is is is pt is is is is en en en en is sk is ja is en is sk ru is pt id is is id is is is is is es is is oc is is is is is is is is is is cs is is is is is is es is es is is is en is is is sk is is is is is ja sk en sk is lt is is is is is is is is is is is is is is es is is is is is is is is is is is is is is is is is is is is is is is is en is is is en is es it is is pt is is is sk it et de is fr fr ceb is is is fr is is ja es en es is is is is is is is en is is is en is en is es is en is en is es is ja is en es es is is is is is en is is is en is en is es is en is en is es is ja es en is es is en is is is is is is is is is is ceb id is is is pam is id is is is is is is is is is is is fr uk is is is cs is is is is sv is is is ceb id de ceb is pam is id is is is is is is is is is is hbs_lat is fr is sv is is is cs is is is is is is ceb sv is is is pam is sv is is is is is is is is is is is is fr uk is is is is cs is is is is sv is is is is hbs_lat is hbs_lat is is is is is en is en is is is is is ca en en en is sk is is en en is is ko is ca is nb et pt is is is is ca en en en is en es
Kanarí Gott fólk 60+ | Vita
Alicante - Benidorm, Albir, Calpe
Benidorm - með Hjördísi Geirs
Singapúr og Bali á eigin vegum
Singapore, Víetnam, Manila og Malasía
Valle del Este á Spáni
Tenerife - Tveir frábærir staðir
Gönguferð í Flórens og nágrenni
Vinsamlegast hafið samband til að fá nánari upplýsingar. Hægt er að senda okkur tölvupóst á info@vita.is. Síminn er 570-4444.
Skemmtileg dagskrá með frábæru fólki
Gott fólk 60+ ferðirnar eru ávallt með skemmtilegt prógram og góða gistimöguleika yfir vetrartímann.
Fararstjórar: Svanhildur Davíðsdóttir og Karl Rafnsson.
Dagskráin fyrir Gott fólk 60 plús verður auglýst innan skamms síðar.
Á Kanarí bjóða Kalli og Svana upp á fjölbreytt og skemmtilegt prógram:
“Við förum í spilabingó, spilum félagsvist og leikum okkur og keppum við hvert annað í minigolfi. Þá erum við einnig með á dagskránni létta morgunleikfimi þar sem við teygjum á og tvistum okkur inn í daginn.
Gönguferðir, markaðsferðir og kaffihúsarölt er alltaf jafn vinsælt að ógleymdum skemmtikvöldum og veitingahúsaheimsóknum þar sem við skemmtum hvert öðru hvert í kapp við annað.
Vikulega er svo boðið upp hálfsdags eða heilsdags skoðunarferðir eitthvert út frá „ensku ströndinni“.
Ekki missa af ferð með Kalla og Svönu á Kanarí.
Vinsælasti vetrardvalarstaður Íslendinga árum saman
Íslenskir „Kanarífuglar“ pakka gjarnan niður sumarkjólum, stuttbuxum, sundfötum og sólaroliu á meðan skammdegi og snjóskaflar gera landanum lífið leitt hér heima. Ástæðan er einföld - að halda á heitari mið, hlaða batteríin og njóta lífsins í sól og sælu. Það er ekki að ástæðulausu að Kanaríeyjar skuli hafa verið vinsælasti áfangastaður íslenska sólardýrkanda síðustu ár. Eyjarnar búa yfir töfrandi sjarma sem virkar sem sterkt aðdráttarafli á sólþyrsta ferðamenn.
Í Kanaríeyjaklasanum, sem telur alls sjö eyjar, er eyjan Gran Canaria sú þriðja stærsta, næst á eftir Tenerife og Fuerteventura. Eyjan sem liggur í Atlantshafinu um 210 km út frá norðvesturströnd Afríku, er nánast hringlaga og er hæsti punktur hennar Pozo de las Nieves 1.949 metrar. Gljúfrin sem kljúfa eyjuna úr tæplega tvö þúsund metra hæð niður undir sjávarmál eru bæði hrikaleg og einkennandi fyrir eyjuna.
Með strandlengjunni er að finna urmul gylltra sandstranda sem laða til sín ferðamenn hvaðanæva að úr heiminum. Eyjan skartar einnig fjölbreyttu landslagi sem hýsir meðal annars eldfjöll og hraunbreiður, eyðimerkur og sandöldur, bananaekrur og fagurgræna dali. Árið 1496 urðu Kanaríeyjar hluti af spænska konungsveldinu.
Skemmtileg dagskrá með frábæru fólki
Gott fólk 60+ ferðirnar eru ávallt með skemmtilegt prógram og góða gistimöguleika yfir vetrartímann.
Fararstjórar: Svanhildur Davíðsdóttir og Karl Rafnsson.
Dagskráin fyrir Gott fólk 60 plús verður auglýst innan skamms síðar.
Á Kanarí bjóða Kalli og Svana upp á fjölbreytt og skemmtilegt prógram:
“Við förum í spilabingó, spilum félagsvist og leikum okkur og keppum við hvert annað í minigolfi. Þá erum við einnig með á dagskránni létta morgunleikfimi þar sem við teygjum á og tvistum okkur inn í daginn.
Gönguferðir, markaðsferðir og kaffihúsarölt er alltaf jafn vinsælt að ógleymdum skemmtikvöldum og veitingahúsaheimsóknum þar sem við skemmtum hvert öðru hvert í kapp við annað.
Vikulega er svo boðið upp hálfsdags eða heilsdags skoðunarferðir eitthvert út frá „ensku ströndinni“.
Ekki missa af ferð með Kalla og Svönu á Kanarí.
Vinsælasti vetrardvalarstaður Íslendinga árum saman
Íslenskir „Kanarífuglar“ pakka gjarnan niður sumarkjólum, stuttbuxum, sundfötum og sólaroliu á meðan skammdegi og snjóskaflar gera landanum lífið leitt hér heima. Ástæðan er einföld - að halda á heitari mið, hlaða batteríin og njóta lífsins í sól og sælu. Það er ekki að ástæðulausu að Kanaríeyjar skuli hafa verið vinsælasti áfangastaður íslenska sólardýrkanda síðustu ár. Eyjarnar búa yfir töfrandi sjarma sem virkar sem sterkt aðdráttarafli á sólþyrsta ferðamenn.
Í Kanaríeyjaklasanum, sem telur alls sjö eyjar, er eyjan Gran Canaria sú þriðja stærsta, næst á eftir Tenerife og Fuerteventura. Eyjan sem liggur í Atlantshafinu um 210 km út frá norðvesturströnd Afríku, er nánast hringlaga og er hæsti punktur hennar Pozo de las Nieves 1.949 metrar. Gljúfrin sem kljúfa eyjuna úr tæplega tvö þúsund metra hæð niður undir sjávarmál eru bæði hrikaleg og einkennandi fyrir eyjuna.
Með strandlengjunni er að finna urmul gylltra sandstranda sem laða til sín ferðamenn hvaðanæva að úr heiminum. Eyjan skartar einnig fjölbreyttu landslagi sem hýsir meðal annars eldfjöll og hraunbreiður, eyðimerkur og sandöldur, bananaekrur og fagurgræna dali. Árið 1496 urðu Kanaríeyjar hluti af spænska konungsveldinu.
Dagsetningar auglýstar innan skamms.
Vinsamlegast hafið samband til að fá nánari upplýsingar. Hægt er að senda okkur tölvupóst á info@vita.is. Síminn er 570-4444.
 Verslun og þjónusta
Verslun og þjónusta 
Flugtíminn er um fimm og hálf klukkustund. Flogið með Icelandair - í morgunflugi. Betri sæti verða til sölu gegn gjaldi.
Flugvöllurinn heitir Gran Canaria (LPA)
Leyfilegt er að taka með sér 1 tösku sem vegur að hámarki 23 kg og er mest 158cm á lengd, ef flogið er á almennu farrými.
Hægt er að finna nánari upplýsingar um leyfilegan farangur á vefsíðu Icelandair.
Hægt er að bóka akstur til og frá flugvelli og þarf að greiða fyrir það sérstaklega. Frá flugvellinum til gististaða er um 20 mínútna akstur.
Kanaríeyjar eru sjö talsins og er Gran Canaria sú þriðja stærst, 1.532 ferkílómetrar og liggur rúmlega 200 km út frá strönd Marokkó í Afríku.
Á Kanaríeyjum búa samtals 2,1 milljón manns, þar af um 700 þúsund á Tenerife.
Á veturna eru Kanaríeyjar í sama tímabelti og Ísland, en á sumrin eru eyjarnar klukkutíma á undan.
Lang flestar búðir og veitingastaðir taka öll helstu kreditkort. Ekki er hægt að treysta því að hægt sé að greiða fyrir vöru eða þjónustu með debetkorti, en að sjálfsögðu er hægt að taka pening út úr hraðbönkum, hvort sem er út á kredit- eða debetkort.
Kanaríeyjar státa af veðurblíðu og mildu loftslagi árið um kring þar sem hafgola og hafstraumar sjá um að halda hitanum jöfnum og þægilegum árið um kring. Það hefur því verið sagt að á Kanaríeyjum ríki eilíft vor með að jafnaði um 20-25°C á daginn.
Á flestum baðströndum gilda ákveðnar öryggisreglur því ekki eru alls staðar starfsmenn á öryggisvakt. Öryggisreglur eru þannig:
• Rauður fáni: Bannað er að fara í sjóinn. Getur varðað sektum.
• Gulur fáni: Aðgát skal höfð við böð.
• Grænn fáni: Ládeyða, gott baðveður.
Öllum ferðalöngum er ráðlagt að fara vel yfir sínar tryggingar áður en lagt er af stað í ferðalag og kaupa sérstaka ferðatryggingu sé hún ekki þegar innifalin í korti eða heimilistryggingu viðkomandi. Einnig er gott að hafa meðferðis tryggingaskírteini frá Tryggingastofnun ríkisins, komi eitthvað óvænt upp á.
Íslenskir fararstjórar taka á móti farþegum á flugvelli og eru þeim innan handar allan dvalartímann. Upplýsingar um viðtalstíma og nauðsynleg símanúmer er að finna í upplýsingamöppum á gististöðum.
Á spænsku bera þau nafnið Farmacia og eru auðþekkt á stórum grænum krossi. Þau eru yfirleitt opin alla virka daga frá kl. 09:00 til 13:30 og frá 17:00 til 20:00 en þó er það aðeins breytilegt milli staða. Á laugardögum eru flest apótek opin fyrir hádegi. Yfirleitt er auðvelt að nálgast lyf í apótekum við minni háttar kvillum, en við bendum fólki á að hafa samband í neyðarsíma okkar ef það þarf á lækni að halda. Það er alltaf eitthvert apótek opið allan sólarhringinn og hægt er að fá upplýsingar hjá læknum, leigubílstjórum eða í móttöku gisti-staðar hvaða apótek er með næturvakt hverju sinni.
Eru opnir frá kl. 09:00 til 14:00 alla virka daga. Á laugardögum er opið frá kl. 09:00 til 12:00. Hraðbankar eru víða og mælum við með að nota þá sem eru hjá bankaútibúum. Hægt er að taka út peninga í hraðbönkum, en athugið þá að hafa PIN númer kortsins við hendina. Þegar verslað er út á kredit- og debetkort í búðum er orðið algent að biðja fólk um PIN númer korts líkt og á Íslandi.
Er drykkjarhæft en það bragðast ekki vel. Við mælum með að keyptar séu vatnsflöskur í matvöruverslunum til drykkjar og matargerðar.
Lifa á Tenerife og því er skynsamlegt að bera á sig svokölluð anti-mosquito krem eða úða þegar rökkva tekur (slík krem/úðar er hægt að kaupa í apótekum og í flestum matvöruverslunum). Við hvetjum ykkur til að leita hiklaust til læknis ef þið fátið slæmt bit.
Í miklum hita þá eykst útgufun í líkamanum og við það töpum við salti. Afleiðingar saltskorts geta verið slappleiki, almennt orkuleysi og mikil svefnþörf. Fólk getur orðið veikt og jafnvel fallið í yfirlið. Ef það gerist þá er ráðlegt að leita læknis. Því getur verið mikilvægt að neyta meira salts er venjulega meðan á dvöl ykkar stendur hér. Ágætt er að borða saltaðar matvörur reglulega eins og til dæmis salthnetur, saltstangir eða kartöfluflögur. Mikilvægt er að gleyma ekki að gleyma ekki börnunum því þau þurfa líka á auknu salti að halda.
Hér tíðkast hjá mörgum að fara í hádegishlé, svokallaða siestu, um miðjan daginn og loka þá mörg þjónustufyrirtæki, skrifstofur og verslanir frá 13:30 í um það bil tvo tíma. Stórmarkaðir loka þó ekki um miðjan daginn.
Það er til siðs að gefa þjórfé ef fólk er ánægt með þjónustu sem því er veitt. Þó er enginn skyldugur til að gefa. Á veitingastöðum er ágætt að miða við 5-10% þjórfé. Herbergisþernum er yfirleitt gefið 5-10 evrur á viku og einnig er rútubílstjórum gefið þjórfé í lok sérferðar.
Heita á spænsku Lavandería og er þau að finna á sumum gististöðum. Einnig eru þvottahús oft í verslunarmiðstöðvum.
Fjölmargar verslanir  og verslunarkjarna er að finna á Ensku Ströndinni, Mas Palomas og höfuðborginni Las Palmas.
Margar verslanir eru á eyjunni og eru þær yfirleitt opnar virka daga frá kl. 09:30 - 13:30 og síðan frá 16:30 - 20:30.
Helstu verslunarkjarnar við Ensku ströndina eru:
EL TABLERO er ný verslunarmiðstöð sem opnaði í apríl 2013. El Tablero er staðsett rétt fyrir ofan Maspalomas svæðið og það tekur ekki nema í mesta lagi 10 mínútur að aka þangað frá þeim gististöðunum sem við bjóðum upp á. Í þessari verslunarmiðstöð má finna úrval verslana með þekktum vörumerkjum svo sem Zara, Pull and Bear, Stradivarius, Punt Roma, Timberland, Levis svo eitthvað sé nefnt. Úrval veitingastaða má finna í El Tablero auk þess sem stór matvörubúð Hiper Dino er á staðnum.
YUMBO CENTRUM er verslunarmiðstöð á Ensku ströndinni. Þar er úrval af veitingastaðum , verslunum og börum. Veitingastaðurinn Cosmos sem oftast er kallaður Klörubar er staðsettur í Yumbo.
CITA er við götuna Avenida de Alemania. Þar eru verslanir, barir, veitingastaðir, nætuklúbbar og spilasalir.
KASBAH verslunarkjarninn býður upp á mikið af smáverslunum bæði inni sem og úti. Einnig eru þar veitingastaðir, barir, kaffihús og skemmtistaðir.
METRO er staðsett nálægt Kasbah, þar eru einnig verslanir, veitingastaðir og barir.
EL CHAPARAL er lítil verslunarmiðstöð með veitingastöðum, dúkaverslun og keramik verkstæði.
FARO 2 er nálægt Maspalomas hverfinu, rétt hjá tívoli. Þar er mikið af smáverslunum og veitingastöðum.
VARADERO er verslunarmiðstöð stutt frá vitanum á Meloneras svæðinu. Margar verslanir og matsölustaðir eru þar sem og í næsta nágrenni.
BELLAVISTA er verslunarmiðstöð í San Fernando hverfinu sem opin er allan daginn. Þar er að finna verslanir eins og Punto Roma, Pimkie, Stradivarius og matvörumarkaðurinn Hiper Dino er þar á efri hæðinni. Í San Fernando hverfinu eru einnig matvöruverslanirnar SPAR og MERCADONA og við Galdár götuna má finna margar smáverslanir.
ATLÁNTICO er stór verslunarmiðstöð sem staðsett er í Vecindario og er hún opin allan daginn. Þar er mikið af þekktum verslunum eins og Zara, Bershka, Mango, Stradivarius, Punto Roma og Jack & Jones. Að auki er þar kvikmyndahús og úrval. Skyndibitastaða. Strætisvagnar númer 66 og 90 fara frá Ensku ströndinni og stoppa fyrir utan verslunarmiðstöðina.
Verslanir í Las Palmas:
EL CORTÉ INGLÉS er stór verslun með mikið vöruúrval og hægt að finna flesta hluti svo sem fatnað, skó, gjafavöru, snyrtivörur, rafmagnsvörur, matvörur o.fl. Verslunin er í tveimur húsum sem eru sitt hvoru megin við götuna Mesa y Lopez. Við sömu götu má einnig finna þekktar verslanir.
Í VEGUETA hverfinu eru göngugötur þar sem margar litlar verslanir eru staðsettar. Flestar verslanirnar loka í ,,siestunni” sem er frá kl. 13:30 – 16:30. Þarna eru m.a. verslanirnar H&M, Mango, Punto Roma, Bershka og Stradivarius.
LAS ARENAS er verslunarmiðstöð á þremur hæðum þar sem hægt er að finna úrval verslana.
EL MUELLE er staðsett við höfnina og þar er að finna hinar ýmsu verslanir.  Þar má nefna meðal annars C&A, Zara, H&M, Bershka og Mango.
SIETE PALMAS er stór verslunarmiðstöð í útjaðri borgarinnar. Þar eru allar helstu verslanirnar en að auki er El Corté Inglés í nágrenninu.
Flesta daga vikunnar má finna útimarkaði á eyjunni. Þeir opna yfirleitt á milli kl. 08:00 og 09:00 og eru opnir til um það bil kl. 14:00. Athugið að á mörkuðunum þarf að greiða með peningum ekki greiðslukortum og er um að gera að reyna að prútta og freistast þannig að ná hagstæðari verðum.
Markaðir í nágrenni Ensku strandarinnar:
SAN FERNANDO markaðurinn er bæði á miðvikudögum og laugardögum. Markaðurinn er stutt frá Holiday World og hægt er að taka strætisvagn númer 72 til að komast þangað.
ARGUINEGUÍN er stór markaður sem opinn er alla þriðjudaga og föstudaga.
VECINDARIO hverfið er með markað sem að heimamenn eru duglegir að sækja.  Hann er staðsettur við Avenida de Canarias og er opinn til kl. 14:00 á miðvikudögum. Hægt er að taka strætisvagn númer 66 og 90 frá Ensku ströndinni.
PUERTO DE MOGÁN er með markað á föstudögum. Þessi markaður er einn sá vinsælasti á eyjunni.
Markaðir í Las Palmas:
VEGUETA hverfið í Las Palmas er með sinn markað alla sunnudaga frá kl. 10:00 til 14:00.
LAS PALMAS RASTRO er nálægt strætóstoppistöðinni við San Telmo garðinn. Markaðurinn er einnig flóamarkaður og er opinn allar helgar frá kl. 10:00 til 14:00.
MOYA markaðurinn er á strætóstoppistöðinni ,,Estación de Guaguas” á sunnudögum frá kl. 08:00 til 14:00.
Verslun og prútt: Verðlag á Gran Canaria þykir hagstætt þar sem eyjan er fríhöfn. Þar er því gott að freista þess að gera góð kaup á varningi á borð við úr, skartgripi, myndavélar, hljómtæki og aðrar rafmagnsvörur. Hjá götusölum og á mörkuðum er svo um að gera að reyna fyrir sér í prútt-tækninni.
Söfn í Las Palmas
Nýlistasafnið (Centro Atlántico de Arte Moderno) er staðsett í Vegueta hverfinu og býður uppá fjölbreytilegar sýningar á verkum listamanna. Safnið er opið þriðjudaga til laugardaga frá kl. 10:00 - 21:00. Opnunartími á sunnudögum er frá kl. 10:00 - 14:00 en lokað er á mánudögum.
KÓLUMBUSARHÚSIÐ (Casa Museo de Colón) er í Vegueta hverfinu. Safnið er í húsi fyrsta landstjórans og er það tileinkað ferðum og landafundum Kólumbusar. Opnunartími er mánudaga til föstudaga kl. 09:00 - 19:00 og kl. 09:00 - 14:00 um helgar.
PÉREZ GALDÓS SAFNIÐ (Casa Museo Pérez Galdós) í Triana hverfinu er staðsett í húsinu þar sem leikritaskáldið Benito Pérez Galdós fæddist árið 1843. Í safninu má finna
handrit, myndir og muni sem tilheyrðu skáldinu. Opið er mánudaga til föstudaga frá kl. 09:00 - 14:00.
KANARÍSAFNIÐ (Museo Canario) sýnir menningu og sögu frumbyggjanna. Opnunartími safnsins er mánudaga til föstudaga kl. 10:00 - 20:00 og um helgar kl. 10:00 - 14:00.
TÆKNISAFNIÐ (Museo Elder de la Ciencia y la Tecnología) er fjölbreytt tækniminjasafn þar sem meðl annars má sjá gamlar gerðir af orustuþotum, vélahlutum  og bílum.  Flugstjórnarklefi er á staðnum þar sem fólk getur sett sig í spor flugmanna og stýrt flugvél. Margir tilraunakassar eru á safninu þar sem fólk getur sjálft prófað og sannað eðlisfræðilegar uppfinningar. Einnig er bíósalur þar sem hinar ýmsu nýjungar eru sýndar í þrívídd. Þetta er skemmtilegt safn sem gaman er að skoða aftur og aftur. Tæknisafnið er opið frá þriðjudegi til sunnudags frá kl. 10:00 - 20:00 en lokað er alla mánudaga.
Á Gran Canaria eru samgöngur góðar og því ættu flestir að geta komist leiðar sinnar.
Almenningsvagnar ganga yfirleitt á 15-40 mínútna fresti til flestra staða. Vagnarnir  eru blágrænir að lit. Hægt er að kaupa strætókort en einnig taka vagnstjórar við greiðslu í peningum.
Vagn 01 Keyrir sveitavegi til Las Palmas og tekur það um það bil tvær klukkustundir.
Vagn 29 Sioux City.
Vagn 30 Las Palmas (hraðferð).
Vagn 32 Puerto de Mogán.
Vagn 32 & 39 Puerto Rico.
Vagn 72 Markaðurinn í San Fernando (sem er á miðvikudögum og laugardögum).
Vagn 45 Aqua Land og Palomitos Park (fer frá Ensku ströndinni).
Vagn 66 & 90 Vecindario (verslunarmiðstöðin Atlántico).
Vagn 70 Aqua Land og Palomitos Park (fer frá Maspalomas).
Leigubílar eru þægilegasti ferðamátinn. Þeir eru ekki dýrir og þá er auðvelt að finna. Bílarnir eru hvítir að lit og það logar grænt ljós á þeim ef þeir eru lausir.Hægt er að láta gestamóttöku eða veitingastaði panta þá fyrir sig en einnig er einfalt að veifa þeim út á götu. Allir leigubílar eiga að vera með gjaldmæli en þó taka þeir yfirleitt fast verð fyrir ákveðnar og lengri vegalengdir. Góð regla að spyrja um verð áður en lagt er af stað í lengri ferðir.
Enska ströndin svokallaða eða Playa del Ingles, er stærsti og lang vinsælasti dvalarstaður ferðamanna á Kanarí.
Playa del Ingles, sem er á suðurhluta eyjunnar, er stærsti og lang vinsælasti dvalarstaður ferðamanna á Gran Canaria. Þetta svæði býður upp á fjölbreytta þjónustu og afþreyingu.
Englendingar voru fjölmennustu ferðamennirnir á þessum slóðum eftir að svæðið var byggt upp sem ferðamannastaður upp úr 1950 og dregur ströndin því heiti sitt af því. Enska ströndin, sem teygir sig sjö kílómetra frá San Agustin í austri til Maspalomas í vestri, státar m.a. af hvers kyns vatnasporti, íþróttaaðstöðu og góðum golfvöllum sem og verslunarmiðstöðvunum Yumbo, Cita og Kasbah, aragrúa kaffihúsa, fjölbreyttri veitingahúsaflóru, börum, næturklúbbum, diskótekum og skemmtistöðum fyrir fólk á öllum aldri.
Fjarlægðir frá Ensku ströndinni í skemmtigarða.
Skemmti- og fjölskyldustaðurinn Holiday World
Það eru einungis um 5 km frá ensku ströndinni í skemmtigarðinn Holiday World eða um 3-5 mínútna akstur.
Skemmtilegur dýragarður sem er staðsettur í um 16 km fjarlægð eða um 10-15 mínútna aksturfjarlægð frá Ensku ströndinni og ganga strætisvagnar þangað oft á dag.
Þetta er annar garður sem er í um 25 km fjarlægð eða um 25-30 mínútna akstursfjarlægð frá Ensku ströndinni, hýsir aðallega ótal krókódíla og önnur skyld dýr.
Gamall tökustaður fyrir kúrekamyndir, staðsettur um 6 km fyrir utan San Agustin eða í um 5-10 mínútna akstursfjarlægð.
Skemmtilegur vatnsrennibrautargarður ofan við Maspalomas. Fjarlægðin er um 7 km og akstur tekur um 10-15 mínútur.
Frumbyggjasafnið er staðsett í um 6 km fjarlægð frá Ensku ströndinni í átt að Fataga.
,,Airsoft" leikir á velli með ýmiss konar felustaði og hindranir. Völlurinn er um 8 km frá Ensku ströndinn og tekur um 5-7 mínútur að keyra þangað.
Þessi garður er með úrval leiktækja fyrir yngri kynslóðina. Fjarlægðin frá Ensku ströndinni er um 23 km og aksturinn um 15-20 mínútur.
Í túnfæti Ensku strandarinnar liggur Maspalomas með sínum gylltu sandbylgjum og fagurri strönd.
Í túnfæti Ensku strandarinnar liggur Maspalomas með sínum gylltu sandbylgjum og fagurri strönd.
Í beinu framhaldi rís hið nýja Meloneras-hverfi.
Þarna er byggðin öllu lágreistari og umgjörðin öll rólegri en á Ensku ströndinni. Báðir staðirnir státa af verslunum, veitingahúsum, kaffihúsum, börum, golfvöllum og strandgötum, sem gaman er að rölta um.
Skemmti- og fjölskyldustaðurinn Holiday World
Skemmtigarðurinn Holiday World er í Maspalomas.
Skemmtilegur dýragarður sem er staðsettur í um 12 km fjarlægð eða um 5-10 mínútna aksturfjarlægð frá Maspalomas.
Þetta er annar garður sem er í um 30 km fjarlægð eða um 20-30 mínútna akstursfjarlægð frá Ensku ströndinni.
Gamall tökustaður fyrir kúrekamyndir, staðsettur um 8 km frá Maspalomas eða í um 10 mínútna akstursfjarlægð.
Skemmtilegur vatnsrennibrautargarður ofan við Maspalomas. Fjarlægðin er um 5 km eða um 5-7 mínútna akstur.
Frumbyggjasafnið er staðsett í um 10 km fjarlægð frá Maspalomas í átt að Fataga. Akstur tekur um 10-15 mínútur.
,,Airsoft" leikir á velli með ýmiss konar felustaði og hindranir. Fjarlægðin er um 10 km frá Maspalomas og akstur tekur um 5-10 mínútur.
Þessi garður er með úrval leiktækja fyrir yngri kynslóðina. Hann er um 20 km frá Maspalomas og aksturinn þangað tekur 15-20 mínútur.
Höfuðborg Kanarí hefur svo margt upp á að bjóða. Ein af fáum borgum þar sem þú getur verið á stuttbuxunum allan ársins hring!
Upplifðu borgarferð og afslöppun í sömu ferð.
Borgin kemur skemmtilega á óvart en hún hefur svo langtum meira upp á að bjóða heldur en venjulegar stórborgir gera. Það má sega að borgin hafi þrjú miðsvæði, en fyrst er að nefna nyrsta svæðið. Þar er frábær 3km strandlengja með góðri göngugötu sem gaman er að rölta meðfram. Ströndin er með öllu sem hægt er að hugsa sér og er klettabelti fyrir utan þar sem hægt er að synda út í og snorkla. Frá Parque Santa Catalina torgi er hægt að fara í rómantíska hestvagnaferð um borgina. Einnig er yndislegt að borða við smábátahöfnina Muelle deportivo þar sem fallegt útsýni er yfir hafnarsvæðið í Las Palmas. Að lokum er frábært að hella sér út í kvöld og næturlífið og taka smá „Salsa eða Latinó“ stuð.  Matarstemmingin í Las Palmas er öll flóran, allt frá skyndibitastöðum, góðum tapasbörum upp í dýrindis veitingastaði.
Vegueta er elsta svæðið en þar er dómkirkjan, Kólembusarsafnið og kararíska þjóðminjasafnið staðsett, menningin í hnotskurn. Gaman er að skoða matvörumarkaðinn og þar nálægt er einnig ein stærsta göngugata, Triana með öllum helstu verslunum, m.a H&M, Zara og Desigual.
Mesa y Lopes, þar sem verlunin El Corte Ingles er ásamt flottum verslunum á heimsmælikvarða. Við spænska torgið við enda breiðgötunnar eru frábærir veitingastaðið, bæði stórir og smáir.
Hægt er að finna stórverslunarkjarna rétt fyrir utan borgina og má þar helst nefna Las Arenas og El Mirador sem státa af fjölda verslanna.
Ath. að ferðalangar verða sjálfir að sjá um að koma sér til og frá flugvelli og ekki er fararstjóri á staðnum. Það tekur um hálftíma að keyra frá flugvellinum til Las Palmas.
Las Camelias, Enska ströndin
Frábær staðsetning á Ensku ströndinni
Eitt vinsælasta hótel VITA á Kanarí
Í nágrenni Yumbo verslunarkjarnans
Las Camelias, Enska ströndin
Snyrtilegt og vistlegt íbúðarhótel á góðum stað á Ensku ströndinni. Lang vinsælasta hótel VITA undanfarin ár.
Las Camelias stendur við hina fjölförnu og líflegu Tirajana-breiðgötu þar sem stutt er í veitingastaði og verslanir allt í kring.
Stutt er í Yumbo-verslunarmiðstöðina.
Ströndin er í rúmlega tíu mínútna göngufæri.
Íbúðirnar eru tiltölulega litlar, en þó hlýlegar og vel búnar. Þær eru með einu svefnherbergi og rúma allt að þrjá fullorðna. Allar íbúðir eru með svölum eða verönd. Garðurinn er ágætur til sólbaðsnotkunar og er notalegt að stinga sér í nokkuð stóra sundlaugina þess á milli.
Nettenging: Í gestamóttöku gegn gjaldi
Roque Nublo, Enska ströndin
Gott en einfalt íbúðahótel
Stutt í verslun og þjónustu
Roque Nublo, Enska ströndin
Gott en einfalt íbúðahótel sem er vel staðsett skammt hjá Yumbo verslunarkjarnanum. Einnig er stutt í alla þjónustu, verslanir og veitingastaði. Ströndin er í um 10 mínútna göngufjarlægð.
Íbúðirnar hafa allar örbylgjuofn, brauðrist og kaffivél. Sjónvarp og þráðlaust net er að kostnaðarlausu. Hótelið hefur átt miklum vinsældum að fagna á meðal Íslendinga undanfarin ár.
Garðurinn býður upp á ágætis sólbaðsaðstöðu og ein upphituð sundlaug.
Roque Nublo stendur við Tirajana götuna þar sem margir veitingastaðir og barir eru.
Á kvöldin getur tónlist frá börum borist inn í íbúðirnar.
Nettenging: Frí nettenging á öllum svæðum hótelsins
Íbúðahótel á frábærum stað
Allar íbúðir snúa út að sundlaugargarði
Vel staðsett í nágrenni við Roque Nublo
Íbúðarhótel á góðum stað við hliðina á Yumbo Center á Ensku ströndinni. Íbúðirnar snúa allar að sundlaugargarðinum.
Íbúðirnar sem viðskiptavinir VITA dvelja í eru allar með parketi á gólfum og ágætlega útbúnar stofu.
Í þeim er gervihnattasjónvarp (gegn gjaldi), internet (gegn gjaldi) og svalir. Í eldhúskrók er ísskápur með frystihólfi, örbylgjuofn, brauðrist og ketill. Þráðlaust internet er á sameiginlegum svæðum.
Garðurinn er lítill en snyrtilegur, og þar er sundlaug, barnalaug og sundlaugarbar.
Veitingastaðir eru á jarðhæð hótelsins og matvöruverslun. Hótelið stendur rétt við Tirajana götuna þar sem margir veitingastaðir og barir eru.
Tónlist frá börum getur heyrst í íbúðirnar á Walkirias á kvöldin líkt og á öðrum hótelum á þessum vinsæla stað.
Miðbær: Við hliðina á Jumbo Center
Veitingastaðir: Á hótelinu og allt um kring
Nettenging: Þráðlaus nettenging á sameiginlegum svæðum
Íbúðir: Íbúðir með einu svefnherbergi. Allar íbúðir eru ný uppgerðar og snúa út að sundlaugargarði og eru á annarri hæð.
Svanhildur hefur unnið sem fararstjóri allt frá árinu 1991. Hún hefur starfað um víða veröld og deilt af þekkingu sinni til áhugasamra Íslendinga.
Svanhildur hefur unnið sem fararstjóri allt frá árinu 1991. Hún hefur starfað um víða veröld og deilt af þekkingu sinni til áhugasamra Íslendinga.
Af stöðum og svæðum þar sem Svanhildur hefur starfað á sem fararstjóri má nefna meðal annars Mallorca, Portúgal, Benidorm, Sardiníu, Kúbu, Barcelona, Lissabon, Sevilla, Tenerife og nú síðast á Kanarí.
Ekki má gleyma Dublin en segja má að þar þekki Svanhildur, sem oftast er kölluð Svana í „bransanum“, hvern krók og kima enda hefur hún dvalið þar reglulega allt frá því að hún hóf störf sem fararstjóri þar í borg fyrir tæpum 20 árum. Svana fór fyrir ótal ferðum fyrir ýmsar ferðaskrifstofur á árum áður til Dublin og er nú aðalfararstjóri í ferðum VITA þangað.
Undanfarin ár hefur Svana starfað í hótelrekstri á Íslandi ásamt manni sínum, lengst af á Icelandair Hótel Klaustri, en einnig á Icelandair Hótel Flúðum og Selfossi og nú síðast á Hótel Eddu Höfn sumarið 2013.
Karl er fæddur og uppalinn á Hornafirði. Hann hefur starfað óslitið í ferðageiranum frá 1991.
Karl er fæddur og uppalinn á Hornafirði. Hann hefur starfað óslitið í ferðageiranum frá 1991.
Eftir stúdentspróf frá Kennaraháskóla Íslands útskrifaðist hann sem kennari frá Kennaraháskóla Íslands árið 1977. Þá tók við kennsla í Reykjavík í 15 ár þar sem Karl kenndi í Æfinga- og tilraunaskóla KHÍ og Melaskólanum.
Frá 1991og fram til þessa dags hefur Karl starfað óslitið í ferðageiranum, og þá sem hótelstjóri, lengst af á Icelandair Hótel Klaustri. Einnig hefur hann starfað á Icelandair Hótel Flúðum og á Selfossi, hótel Víking/Fjörukránni í Hafnarfirði sem og á Hótel Eddu Laugum, Neskaupsstað. Nú síðast starfaði Karl á Höfn í Hornafirði.
Karl hefur verið fararstjóri hjá Vita frá 2012 og starfað í Portúgal, á Gran Canaria og í Dublin.
Sjá Kortasýn Sjá gististaði
Vertu fyrst(ur) til að fá fréttir af tilboðunum okkar
Ég hef líka áhuga á:
Skógarhlíð 12, 105 Reykjavík
Authorised by the Icelandic Tourist Board
Vita © Allur réttur áskilinn 2014 Opnunartími skrifstofu: Mán. - fös. 09:00 - 17:00